LeoZet Selfsorgwoonstel | LekkeSlaap
LeoZet Selfsorgwoonstel is langs die eienaar se huis geleë. Dit is in 'n doodloopstraat in Wingatepark in Pretoria geleë. Dit is vir ons belangrik om vir ons gaste 'n gerieflike, netjiese en rustige oornagplek te voorsien met 'n pragtige tuin.
Die eenheid het lugversorging en 'n ruim slaapkamer met 'n koningingrootte-bed. Daar is 'n aantrekkamer tussen die slaapkamer en badkamer met oorgenoeg kasspasie. Daar is 'n ekstra enkelbed in die sitkamer vir nog 'n gas en ons kan 'n matras en beddegoed voorsien vir 'n ekstra kind. Die kombuis is goed toegerus vir selfsorg. Daar is ook volledige DStv met PVR en gratis WiFi beskikbaar.
Die eenheid het veilige parkeerplek agter 'n gemotoriseerde hek en elektriese heining. Die eenheid beskik oor 'n eie alarmstelsel wat aan 'n reaksie-eenheid gekoppel is.